CELEX: 62015CN0536
Language: et
Date: 2015-10-13 00:00:00
Title: Kohtuasi C-536/15: Eelotsusetaotlus, mille on esitanud College van Beroep voor het Bedrijfsleven (Madalmaad) 13. oktoobril 2015 – Tele2 (Netherlands) BV jt versus Autoriteit Consument en Markt (ACM), kolmas isik: European Directory Assistance NV

25.1.2016   
            
            
               ET
            
            
               Euroopa Liidu Teataja
            
            
               C 27/7
            
         Eelotsusetaotlus, mille on esitanud College van Beroep voor het Bedrijfsleven (Madalmaad) 13. oktoobril 2015 – Tele2 (Netherlands) BV jt versus Autoriteit Consument en Markt (ACM), kolmas isik: European Directory Assistance NV
   (Kohtuasi C-536/15)
   (2016/C 027/09)
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het Bedrijfsleven
   
      Põhikohtuasja pooled
   
   
      Kaebajad: Tele2 (Netherlands) BV, Ziggo BV, Vodafone Libertel BV
   
      Vastustaja: Autoriteit Consument en Markt (ACM)
   
      Kolmas isik: European Directory Assistance NV
   
      Eelotsuse küsimused
   
   
               1.
            
            
               Kas direktiivi 2002/22/EÜ (1) artikli 25 lõiget 2 tuleb tõlgendada nii, et taotluste all tuleb mõista ka muus liikmesriigis asuva ettevõtja taotlust avaldada teave üldkasutatava numbriinfoteenuse ja üldkasutatavate kataloogide jaoks, mida selles liikmesriigis ja/või muudes liikmesriikides pakutakse?
            
         
               2.
            
            
               Juhul kui esimesele küsimusele vastatakse jaatavalt, siis kas telefoninumbreid eraldav ettevõtja, kes on siseriiklike õigusnormide alusel kohustatud küsima abonentidelt nõusolekut nende andmete avaldamiseks standardsetes kataloogides ja standardse numbriinfoteenuse jaoks, võib vastavalt diskrimineerimiskeelu põhimõttele teha nõusoleku küsimisel vahet selle järgi, millises liikmesriigis pakub ettevõtja, kes palub avaldada teavet direktiivi 2002/22 artikli 25 lõike 2 tähenduses, kataloogi- ja numbriinfoteenust?
            
         
      (1)  Euroopa Parlamendi ja nõukogu 7. märtsi 2002. aasta direktiiv 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, lk 51, ELT eriväljaanne 13/29, lk 367).